Luek Honda

Ti Luek Honda (Espaniol: Bahía Honda, "naadalem a luek") ket ti maysa a luek iti akindaya nga aplaya ti isla ti Palawan iti asideg ti Siudad ti Puerto Princesa iti akin-abagatan a laud ti Filipinas.

Ti luek ket inus-usar a pagkalapan ken pagliwliwaan. Mabalin ti agabang kadagiti bangka para iti maysa nga aldaw ken mabalin a mausar iti panagbanniaga kadagiti asideg nga isla, adu kadagitoy ket as-asideg ngem 45 a minuto manipud iti aplaya babaen ti bangka. Nasayaat ti Luek Honda iti panag-snorkel. Kadawyan a mabirukan dagiti bituen-baybay iti asideg dagiti isla a kas ti Isla Starfish. Ti Puerto Princesa ti kaasitgan a puerto a siudad, ken mabalin a maserrekan babaen ti eroplano.

Manipud idi 1953 aginggana idi 1976 ti kabangibang a Palawan Quicksilver Mine ket nagus-usar kadagiti rugit iti panagmina manipud kadagiti proseso iti panagiyaonda iti oro tapno mapataud iti maysa nga espigo iti Luek Honda. Naipatakder ti purok ti Sitio ti Luek Honda kadagitoy a rugit ti panagmina. Dagiti panagadal iti enbironmento ket nakaibagbaga nga adda dagiti agtataeng iti purok ken dagiti sabali a lugar nga asideg iti mina ket addanda kadagiti agpang ti sabidong iti merkurio iti darada.

Dagiti nagibasaran 

Dagiti luek ti Filipinas